Oddelek za slovanske jezike in književnosti

in

Slavistično društvo Maribor

vabita

na predavanje japonologinje, sodne prevajalke in predavateljice

z Filozofske fakultete Univerze v Ljubljani

**red. prof. dr. Chikako Shigemori Bučar**

z naslovom

**Hipoteza kritičnega obdobja, dvojezičnost in učenje tujega jezika.**

Predavanje bo **v sredo, 27. marca 2024, ob 14. uri v predavalnici 0.2 FF.**

Red. prof. dr. Chikako Shigemori Bučar bo na predavanju predstavila svojo motivacijo za študij in raziskovanje na področju jezikoslovja ter izbor jezikov, ki se jih je učila oz. se jih še uči. Omenila bo nekaj jezikoslovnih teorij in dejanskih primerov zlasti v zvezi z učenjem tujih jezikov in dvo- oz. večjezičnostjo. Predstavila bo tudi svoje vtise in ugotovitve pri učenju tujih jezikov in posledično različnost jezikov in kultur. Primeri bodo predvsem iz poučevanja oz. učenja japonščine, angleščine, slovenščine, nemščine in še nekaj evropskih jezikov ter korejščine in madžarščine.

Prisrčno vabljene, vabljeni.